Menseregtekommissie ondersoek World of Golf se ‘rasvoorval’ | Maroela Media
Die Suid-Afrikaanse Menseregtekommissie (SAHRC) sal ‘n beweerde rasvoorval by die World of Golf in Johannesburg ondersoek.
“Alhoewel die SAHRC nog nie ‘n kennisgewing of klag van die slagoffer, Nathan Maluleke, ontvang het nie, het hy ‘n klag van twee lede van die publiek ontvang,” het Isaac Mangena, woordvoerder vir die SAHRC, in ‘n verklaring gesê. Darryl Edges, eienaar van die World of Golf, het gesê ‘n besoeker aan die park het Maluleke, ‘n golfinstrukteur by die Gary Player Golf Experience, Saterdagaand rassisties mishandel. ‘n Stryery het uitgebreek en Maluleke is aangerand.
Mangena sê die SAHRC het die World of Golf versoek om sy ondersoekverslag met hulle te deel. Die SAHRC sal ook met Maluleke praat sodra hy ontslaan is. “Die kommissie veroordeel baie sterk enige rassistiese onverdraagsaamheid in enige vorm en moedig die publiek aan om met groter toewyding te poog om ‘n samelewing wat in respek, verdraagsaamheid en nie-rassisme gewortel is, te bereik.
Video: 1 miljoen ondersteuners vir ‘n babahondjie